open-index/open-wikipedia-markdown huggingface dataset:
Opeth

**Opeth** je  švédska progresívna metalová skupina založená v roku 1989 v hlavnom meste Štokholm. Jediným pôvodným členom kapely od jej založenia až po súčasnosť je líder, spevák, textár a gitarista Mikael Åkerfeldt. Skupina je známa svojimi obsiahlymi kompozíciami, ktoré často menia tempo a predovšetkým náladu. Na začiatku kariéry kapela hrala škandinávsky melodický death metal. Neskôr svoju tvorbu zmenili na atypickú formu death metalu, do ktorej zamiešali klasický a bluesový rock, progresívne tendencie z džezu (synkopácie pri rytmike a džezové stupnice a postupy pri gitarových sólach), folklórne akustické motívy a doom metalové elementy. Pestrofarebnú hudbu dopĺňa striedajúci sa death metalový growlingový vokál s melodickým spevom. Skupina nahrala v roku 2003 album bez akýchkoľvek deathmetalových rysov *[[Damnation]]*, ktorým prerazili na mainstreamový hudobný trh. Ich posledné dva albumy *[[Heritage]]* a *[[Pale Communion]]* taktiež neobsahujú žiadne deathmetalové prvky. Napriek tomu, že sú tieto albumy temné a melancholické, sú zaradzované pod žáner progresívny rock.
## Aktuálna zostava
*Mikael Åkerfeldt – vokály, akustická gitara a elektrická gitara (1989 – súčasnosť)
*Fredrik Åkesson – elektrická gitara (2007 – súčasnosť)
*Martin Méndez – basová gitara (1997 – súčasnosť)
*Martin Axenrot – bicie (2006 – súčasnosť)
*Joakim Svalberg – klávesy, vokály (2011 – súčasnosť)

## Bývalí členovia
*Per Wiberg
*Peter Lindgren
*Martin Lopez
*Anders Nordin
*Kim Pettersson
*Mattias Ander
*Andreas Dimeo
*Nick Döring
*Stefan Guteklint
*David Isberg
*Johan DeFarfalla

## Diskografia
**[[Orchid]]* (1995)
**[[Morningrise]]* (1996)
**[[My Arms, Your Hearse]]* (1998)
**[[Still Life]]* (1999)
**[[Blackwater Park]]* (2001)
**[[Deliverance]]* (2002)
**[[Damnation]]* (2003)
**[[Ghost Reveries]]* (2005)
**[[Watershed]]* (2008)
**[[Heritage]]* (2011)
**[[Pale Communion]]* (2014)
**[[Sorceress]]* (2016)
**[[In Cauda Venenum]]* (2019)
**[[The Last Will and Testament]]* (2024)

## Live albumy, DVD
* *Lamentations* (2003)
* *Roundhouse tapes* (2007)
* *In Live Concert at the Royal Albert Hall* (2010)
*Garden of the Titans: Live at Red Rocks Amphitheater (2018)

## Videoklipy
* „Harvest“
* „Windowpane“
* „The Grand Conjuration“
* „Porcelain Heart“
* „Burden“
* „The Devil's Orchard“
* „Cusp Of Eternity“

## Externé odkazy
* http://www.opeth.com

Kategória:Švédske deathmetalové hudobné skupiny
Kategória:Hudobné skupiny z 1990
Peter Gál-Andrezly

**Peter Gál-Andrezly** (* 3. máj 1990, Košice) je profesionálny slovenský futbalista hrajúci za rumunský klub Sepsi OSK Sfântu Gheorghe. Hráva na pozícii krídelníka alebo ofenzívneho záložníka.

Narodil sa v Košiciach, kde aj začal svoju futbalovú kariéru. V mládežníckych kategóriách hrával aj za anglický Middlesbrough, kde sa ale výrazne nepresadil. Po angažmá v Košiciach zamieril do českého Znojma. V roku 2014 odišiel do Podbrezovej. Po sezóne ho kúpil Ružomberok. V Ružomberku strávil Gál-Andrezly tri roky kariéry. V júli 2019 prestúpil do rumunského Sepsi OSK Sfântu Gheorghe.

## Externé odkazy

* Profil hráča na oficiálnej stránke klubu Sepsi 

* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči MFK Košice
Kategória:Hráči FO ŽP Šport Podbrezová
Kategória:Hráči MFK Ružomberok
Kategória:Osobnosti z Košíc
Deutscher Krimi Preis

**Deutscher Krimi Preis** je najstaršia a najprestížnejšia nemecká literárna cena za detektívnu literatúru.

Cenu, ktorú pozostáva z dvoch kategórií, udeľuje od roku 1985 každoročne porota zložená z literárnych kritikov, vedcov a kníhkupcov. 

## Referencie

## Zdroj

## Externé odkazy
* Deutscher Krimi Preis

Kategória:Literatúra v Nemecku
Kategória:Ceny za literatúru
Literární noviny

**Literární noviny** je český kultúrno-politický týždenník založený v roku 1952. 

Významnú úlohu zohral najmä v 60. rokoch 20. storočia, kedy bol intelektuálnou platformou pre Pražskú jar.

V súčasnosti je vydavateľom Centrum pro média a demokracii, šéfredaktorom bol od roku 1999 do januára 2009 Jakub Patočka. Prispevateľmi týždenníka sú napríklad Jiří Pehe, Ludvík Vaculík, Vladimír Just, Ivan Hoffman. 

## Referencie


## Externé odkazy
* www.literarky.cz - oficiálna stránka týždenníka

Kategória:Týždenníky v Česku
Ján Novák (1984)

:*Nemýliť si s menom [[Ján Novák (1985)]].

*'Ján Novák''' (* 28. marec 1984, Prešov) je bývalý slovenský futbalista, a mládežnícky tréner v klube 1.FC Tatran Prešov. Bývalý mládežnícky reprezentant pôsobil v mládežníckych družstvách 1. FC Tatran Prešov, neskôr sa prepracoval do A mužstva Tatrana, počas svojho dlhého pôsobenia v Tatrane bol aj na dvoch polročných hosťovaniach v Bardejove a Starej Ľubovni. V roku 2009 prestúpil do českého klubu MFK OKD Karviná o rok neskôr pôsobil v ďalšom moravskom klube FC Vítkovice.

## Externé odkazy
* Ján Novák na stránkach 1fctatran.sk

Kategória:Osobnosti z Prešova
Kategória:Slovenskí futbalisti
Kategória:Hráči MFK Goral Stará Ľubovňa
Kategória:Hráči 1. FC Tatran Prešov
Kategória:Hráči ŠK Jas Bardejov
Kategória:Hráči MFK Karviná
Kategória:Hráči MFK Vranov Nad Topľou
Srebrenica

**Srebrenica** (cyr. Сребреница) je mesto na východe územia Bosny a Hercegoviny, spadajúce pod Republiku srbskú.

V minulosti bolo mesto známe vďaka neďalekým kúpeľom a ťažbe soli, olova, zinku a zlata. Samotné meno mesta je odvodené od slova striebro.

Podľa sčítania ľudu z roku 1991 zdržiavalo v srebrenickej oblasti 37 213 obyvateľov, z toho 72,9 % Bosniakov a 25,2 % Srbov.

## Masaker v Srebrenici

thumb|left|150 px|Pamätník masakru v Potočari
Dňa 6. júla 1995, počas vojny v Bosne na srebrenickú enklávu bosnianskych moslimov zaútočili srbské jednotky pod vedením Ratka Mladića. Približne 15 000 obyvateľov sa rozhodlo pre útek k Tuzle, ostatní sa vydali na niekoľko kilometrov vzdialenému Potočaru, kde sa chceli uchýliť pod ochranu jednotiek UNPROFOR, ale bez úspechu. Počas dvoch dní bolo mesto vyplienené a začalo sa hromadne vraždiť. Organizácie bosnianskych moslimov tvrdia, že bolo zabitých až 8 373 mužov, doteraz však nie je jasné, koľko ich bolo popravených a koľko zomrelo v boji, a vyšetrovanie sprevádzala obrovská politizácia a mnohé nevyjasnené okolnosti. Mnoho žien bolo znásilnených, došlo aj k vraždám žien a neplnoletých detí.

Masaker v Srebrenici je najväčší vojnový zločin v Európe od konca druhej svetovej vojny. Medzinárodný súdny tribunál v Haagu ho označil za genocídu.

## Iné projekty

## Zdroj


Kategória:Mestá v Republike srbskej
ŠK Hornets Košice

**ŠK Hornets Košice** (celý názov: *Športový klub Hornets Košice*) je slovenský vodnopólový klub so sídlom v Košiciach. Klub vznikol v roku 2003 a do najvyššej slovenskej súťažeextraligy mužov vstúpil v roku 2005. Prvým prezidentom klubu bol JUDr. Miloslav Pinčák, ktorý na svoju funkciu rezignoval kvôli zdravotným problémom v auguste 2012. Klub získal 7-krát titul šampiónov Slovenska, 5-krát titul víťaza Slovenského pohára a robí dobré meno aj vo vodnopólovej Európe. Najlepší výsledok v európskych súťažiach organizovaných európskou federáciou LEN dosiahol v roku 2010, keď postúpil do osemifinále Pohára LEN. Od roku 2016 je trénerom družstva mužov Karol Bačo, ktorý vystriedal potrestaného Róberta Kaida, ktorý trénoval družstvo dlhých 8 rokov. Okrem seniorského tímu figurujú v klube aj tímy juniorov, kadetov, žiakov.

Na začiatku roka 2016 klub čiastočne zmenil svoj názov, keď skratku "ČH" zamenil na "ŠK". Vyhovel tak tichému sporu s klubom ŠKP Košice, ktorý niesol značku ČH (Červená hviezda) do roku 1990.

## Názvy klubu
* 20032015: ČH Hornets Košice
* 2016súčasnosť: ŠK Hornets Košice

## Úspechy
### Muži
;Vodnopólová extraliga mužov:
* 7 x 17px|zlato – 2007/08, 2008/09, 2009/10, 2010/11, 2011/12, 2012/13, 2017/18
* 2 x 17px|striebro – 2006/07, 2018/19
* 2 x 17px|bronz – 2015/16, 2016/17

;Slovenský pohár:
* 5 x 17px víťaz: 2008, 2009, 2011, 2018, 2020
* 2. miesto: 2010, 2012, 2013, 2019
* 3. miesto: 2007

;Česko-slovenský pohár:
* 2 x 17px víťaz: 2007, 2008
* 2. miesto: 2009, 2010

;Hornet Rádio Interliga:
* 17px víťaz – 2007/08

### Ženy
;1. vodnopólová liga žien:
* 1 x 17px|bronz – 2003/04
* 4. miesto – 2004/05

;Slovenský pohár:
* 4. miesto: 2004

## Sezóny

;Muži

;Ženy

## Euro-regionálne súťaže
;Eurointerliga
* dlhodobá súťaž klubov z Maďarska, Srbska, Rumunska a Slovenska
 

;Hornet Rádio Interliga
* dlhodobá súťaž klubov z Maďarska, Srbska, Chorvátska, Poľska a Slovenska
 

## Európske súťaže
Euroliga LEN:
* 2007/08: 2. fáza
* 2008/09: 2. fáza
* 2009/10: 2. fáza
* 2010/11: 2. fáza

Pohár LEN:
* 2005/06: 1. fáza
* 2009/10: 2. fáza
* 2010/11: osemfinále
* 2016/17: 1. fáza
* 2017/18: 1. fáza

## Doterajší tréneri
;Tréneri mužov
* Karol Bačo st. (20032005)
* Ladislav Vidumanský (20052007)
* Ladislav Bottlik (20072008)
* Róbert Kaid (20082016)
* Karol Bačo ml. (2016súčasnosť)

;Tréneri žien
* Milan Henkrich (20042005)

## Súpiska mužov 2018/19

*  Tomáš Bačo
*  Branislav Balogh
*  Samuel Baran
*  Peter Barger
*  Jakub Barla
*  Martin Binar
*  Miroslav Grutka
*  Tomáš Hoferica
*  Štefan Hrehor
*  Juraj Hromada

*  Tomáš Krempaský
*  Michal Kusko
*  Martin Laciak
*  Adam Mitruk
*  Martin Šuster
*  Ladislav Vidumanský
*  Andrej Zareva
*  Vladimir Vojtenko 
*  Vladimir Krivolapov
*  Oleg Kučerenko

## Referencie

## Zdroje
* Oficiálna webstránka klubu
* Profil klubu na stránke mokralopta.sk *archive.org*

Kategória:Slovenské vodnopólové kluby
Kategória:Šport v Košiciach
Kategória:Organizácie založené v 2003
Hep seninleyiz Türkiye

**Hep seninleyiz Türkiye** je turecká futbalová hymna. Naspievali ju hráči pred Majstrovstvami Európy 2008. Hep seninleyiz Türkiye znamena v preklade *my vždy budeme s tebou [[Turecko]]*.

## Text hymny

Göğsümüzde ay ve yıldız
Sel olduk biz, geliyoruz

Göğü titretir bu şarkımız
Yetmiş milyon söylüyoruz

Oooooo Türkiye Türkiye
Haydi zafere Türkiye Türkiye Oooooo

Yer gök inlesin
Bu sesi dinlesin
Hep seninleyiz Türkiye

OoooOoOoooo
OoOoOOOOooooo..

Çalsın davullar, essin Rüzgar
Dalgalansın, tüm bayraklar
Arşa yükselsin, bu şarkımız
Omuz omuza yürüyoruz

Oooooo Türkiye Türkiye
Haydi zafere Türkiye Türkiye

OoooOoOoooo

Yer gök inlesin
Bu sesi dinlesin
Hep seninleyiz Türkiye

OoOoOOOOooooo..
Hep Seninleyiz Türkiye

Mesiac a hviezda sú v našich hrudiach
Staneme sa vlnou, prichádzame.

Táto (naša) pieseň trasie oblohou
70 miliónov ľudí spieva

Ooo Turecko, Turecko
pokračujte vo víťazení Turecko, Turecko oooo

Ston, zem a obloha
Počúvajte ten zvuk
My vždy budeme s tebou Turecko

OoooOoOoooo
OoOoOOOOooooo..

Dunia bubny, fúka vietor
všetky vlajky vlajú
Cesta k nebu to je naša pieseň
Chodíme plece pri pleci

Ooo Turecko Turecko
Pokračujte vo víťazení Turecko, Turecko oooo

OoooOoOoooo

(Moan - to neviem čo je), zem a obloha
Počúvajte ten zvuk
My vždy budeme s tebou Turecko

OoooOoOoooo
My vždy budeme s tebou Turecko

## Referencie
* zdroj textu

## Externé odkazy
* hymna na youtube.com

Kategória:Turecké piesne
Chorvátsko
Hippias väčší

**Hippias väčší** (alebo **Čo je krása**) je jeden z dialógov Platóna. Patrí ku skorým dialógom napísaným, keď bol autor ešte mladý. Čas jeho vzniku je neistý.

## Osoby dialógu
* Sokrates
* Hippias z Elidy: Hippias bol v starovekom Grécku známy sofista. Mal povesť človeka, ktorý ovládal matematiku, astronómiu a rečníctvo. Chválil sa tým, že dokáže hovoriť na akúkoľvek tému bez prípravy. Platón ho predstavuje ako niekoho s obmedzeným intelektom.

## Téma dialógu: definícia krásy
V Hippiasovi väčšom si Sokrates a Hippias vytýčia za cieľ definovať pojem krása. Tento cieľ však nenaplnia, pretože nie sú schopní sformulovať odpoveď tak, aby vyjadrila pojem krásy v úplnosti.

Je však dôležité brať do úvahy, že grécke slovo používané v tomto dialógu "καλον" je prídavné meno, ktoré v preklade označuje niečo, čo je vynikajúce, vznešené, avšak taktiež aj krásne.

## Literatúra
*  (úvod a preklad)

## Externé odkazy
* Dialóg Hippias väčší v angličtine.

Kategória:Platónove dialógy
Nihat Kahveci

**Nihat Kahveci** (* 23. november 1979, Istanbul, Turecko) je turecký futbalista hrajúci na poste útočníka, aktuálne v tureckom klube Beşiktaş JK. Ide o stáleho reprezentanta svojej krajiny. V reprezentácii debutoval v roku 2000 v zápase proti Švédsku.

## Úspechy
*  **[[Turecká futbalová reprezentácia|Turecko]]**
** Majstrovstvá sveta vo futbale 2002: **3. miesto**
** Pohár konfederácie 2003: **3. miesto**
*  **[[Real Sociedad]]**
** La Liga: 2. miesto 2003
*  **[[Villarreal CF]]**
** La Liga: 2. miesto 2008

Kategória:Tureckí futbalisti
Kategória:Hráči Majstrovstiev Európy vo futbale 2008
Kategória:Hráči Villarreal CF
Kategória:Hráči Beşiktaş JK
Kategória:Hráči Real Sociedad
Kategória:Osobnosti z Istanbulu
Mike Portnoy

**Mike Portnoy**, celým menom **Michael Stephen Portnoy** (* 20. apríl 1967, Long Beach, New York) je americký bubeník, člen progresívnej metalovej skupiny Dream Theater. V tejto prestížnej kapele okrem hry na bicie nástroje skladal piesne, od albumu *Awake* aj texty skladieb. Spieval druhé vokály a venoval sa produkcii albumov.

Založil superskupinu Liquid Tension Experiment, je členom Transatlantic a spolupracoval s mnohými hudobníkmi. Vyštudoval hudobnú univerzitu Berklee College of Music v Bostone. Počas štúdia tam spoznal basgitaristu Johna Myunga a gitaristu Johna Petrucciho a založili skupinu Majesty, ktorú neskôr premenovali na Dream Theater. 

Taktiež spolupracoval s kapelou Avenged Sevenfold, s ktorou hral na koncertoch po smrti pôvodného bubeníka The Reva (Jamesa Sullivana), pre ktorého bol Mike Portnoy vzorom.

Nahráva inštruktážne a edukačné DVD tituly, kde svojim fanušíkom ukazuje jeho vynikajúce bubenícke zručnosti. Časopis Modern Drummer ho dvadsaťtrikrát ocenil za jeho bubnovanie.

Ako druhý najmladší (po Neilovi Peartovi) sa vo svojich tridsiatich siedmich rokoch dostal do prestížnej siene slávy najlepších moderných bubeníkov (Modern Drummer's Hall of Fame). 

## Výbava
*bubny Tama (korpusy)
*blany Remo
*činely Sabian
*paličky Pro-Mark
*pedály Iron Cobra

## Diskografia

## Referencie

Kategória:Heavymetaloví bubeníci USA
Kategória:Heavymetaloví speváci USA
Kategória:Džezoví bubeníci USA
Kategória:Skladatelia modernej hudby USA
Kategória:Hudobní producenti USA
Kategória:Absolventi Berklee College of Music
Kategória:Osobnosti zo štátu New York
Robbie Keane

**Robbie Keane** (* 8. júl 1980, Dublin) je írsky futbalový tréner a bývalý írsky futbalový útočník. 

## Klubová kariéra
Profesionálnu kariéru začal v roku 1997 v klube Wolverhampton Wanderers. Po roku prestúpil do klubu Coventry City, kde nastrieľal v 31 zápasoch 12 gólov. Po tejto sezóne ho angažoval klub Inter Miláno, ale tu nedostával veľa príležitostí  a odišiel na hosťovanie do Leedsu United. 

V Leeds United zostal do roku 2002, kedy prestúpil do anglického prvoligového klubu Tottenham Hotspur. V Tottenhame odohral štyri roky a strelil 80 gólov. Pred sezónou 2008/09 prestúpil do Liverpoolu za 20,3 milióna libier. Ale už 2. februára 2009 sa vrátil do klubu Tottenham Hotspur za 12 miliónov libier. Po svojom príchode sa stal kapitánom tímu. Vo februári 2010 išiel na hosťovanie do konta sezóny do Celticu. Od januára 2011 hosťoval vo West Hamme. V auguste 2011 prestúpil za 3,5 milióna libier do LA Galaxy. V rokoch 2011, 2012 a 2014 dvíhal so spoluhráčmi nad hlavu víťaznú trofej, v roku 2014 ho vyhlásili za najužitočnejšieho hráča MLS. Počas pôsobenia v LA nastrieľal Keane 92 gólov a pridal 51 asistencií vo všetkých súťažiach. Roku 2012 hosťoval v Aston Ville.  Od roku 2017 pôsobil v indickom Atlético de Kolkata. V novembri 2018 oznámil ukončenie profesionálnej kariéri.

## Reprezentačná kariéra
V reprezentácii debutoval v roku 1998. Reprezentačnú kariéru ukončil v auguste 2016 v stretnutí s Ománom, pričom reprezentačnú derniéru okorenil strelením svojho 68 gólu za reprezentáciu.

## Trénerská kariéra
V marci 2018 sa Keane stal hrajúcim trénerom  v indickom Atlético de Kolkata. Od novembri 2018 do apríla 2020 bol asistentom Micka McCarthyho pri írskom národnom tíme. V rokoch 2019 - 2020 pôsobil ako asistent trénera v anglickom druholigovom Middlesbrough V sezóne 2022/23 pôsobil ako asistent Sama Allardycea v Leedsi United, ktorý sa neudržal v Premier League. V júni 2023 sa stal hlavným trénerom izraelského Maccabi Tel Aviv. 

## Referencie

## Iné projekty

## Externé odkazy
* Robbie Keane na stránke Transfermarkt.com

Kategória:Írski futbalisti
Kategória:Hráči Tottenham Hotspur FC
Kategória:Hráči Wolverhampton Wanderers FC
Kategória:Hráči Liverpool FC
Kategória:Hráči Leeds United
Kategória:Hráči Coventry City F.C.
Kategória:Hráči FC Internazionale Miláno
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2012
Kategória:Hráči Celtic FC
Kategória:Hráči West Ham United FC
Kategória:Hráči Aston Villa FC
Kategória:Hráči Los Angeles Galaxy
Kategória:Osobnosti z Dublinu
Occamova britva (House)

**Occamova britva** (anglicky: *Occam's Razor*) je tretia epizóda z prvej série seriálu Dr. House.

## Dej

Študent Brandon skolabuje pri sexe so snúbenicou. Prehliadka odhalí kašeľ, zvracanie, nízky krvný tlak, horúčku a bolesti v bruchu. Cameronová vraví, že žiadna choroba nespôsobuje všetky symptómy. v ambulancii má House prejav, po ktorom k nemu nikto nechce ísť. Pacientke, ktorá k nemu nakoniec ide zistí, že ju chcú vyhodiť z práce a tak si vyberá zo zdravotného poistenia čo môže. Chase má s Cameronovou rozhovor o sexe, po ktorom je Chase veľmi roztržitý. Po nasadení antibiotík mu začínajú zlyhávať obličky. House po diferenciálnej diagnóze domnieva, že za Brandonov stav môžu dve choroby naraz. Occamova britva znamená že najjednoduchšie vysvetlenie je vždy najlepšie. House začne bez testov liečiť zápal dutín a hypotyreózu. Houseov tím však začne Brandona testovať na vírusy, pretože Foreman Houseovej teórii neverí. Po liečbe sa začína uzdravovať, ale kašeľ stále pretrváva. Z testu Foreman zistí, že Brandonovi kolabuje imunitný systém. Je umiestený do sterilnej miestnosti. House sa domnieva, že na Brandonov predpis na prášky proti kašľu, mu lekárnik omylom dal kolchicín (tj. liek proti dne). To by všetko vysvetľovalo. Chase sa tak vydá s Brandonovou matkou a snúbenicou do lekárne, aby si overili, či bral správne lieky. To sa aj potvrdí. Pri jednom vyšetrení nastane zástava srdca, ale lekári ho zachránia. Brandonovi začnú trpnúť prsty, z čoho House vydedukuje, že bral drogy. Brandon sa následne prizná, že bral extázu. Tá bola pravdepodobne zriedená kolchicínom. Po podaní protilátok sa jeho zdravotný stav zlepší.

## Diagnózy
* **Zlé diagnózy:** sepsa, zápal dutín, akútny zápal obličiek
* **Správna diagnóza:** Otrava kolchicínom

## Zdroje

## Pozri aj
* Occamova britva

## Iné projekty
 

## Externé odkazy
* DrHouse.cz - Occamova břitva 
* HouseMD.serial4u.cz  - 1x03 Occam's Razor

Kategória:Epizódy 1. série seriálu Dr. House
Materstvo (House)

**Materstvo** (anglicky: *Maternity*) je štvrtá epizóda z prvej série seriálu Dr. House.

## Dej

Epizóda začína tým, že sa matka hrá s práve narodenou dcérkou, ktorá ale začne zvracať. Zavolajú pôrodníka, aby sa na ňu pozrel. Ten jej zistí teplotu a po chvíli má aj záchvat. House sa to dozvie, keď pozerá v miestnosti pre pôrodníkov televíziu. Začne skúmať aj ostatných novorodencov a nájde podobné prípady. Z toho vydedukuje, že sa v nemocnici nachádza infekcia. Cuddyová to však odmieta. Deťom začínajú zlyhávať obličky. Celkovo je šesť chorých, ale tím sa nemôže zhodnúť na liečbe. House sa preto rozhodne liečiť každé dieťa iným spôsobom. Hodí si mincu a rozhodne čo komu nasadiť. Cuddyová necháva prehľadať celú nemocnicu, ale nič sa nenájde. Medzitým jednému dieťaťu zlyháva srdce. House vďaka tomu vie, ktorá liečba bola nesprávna a ostatné deti už lieči správnym liekom. Urobí
pitvu mŕtveho dieťaťa a zistí, že dieťa malo vírusom poškodené srdce. Podľa protilátok v tele matky zistí, že ide o ECHO vírus 11. Liečba zaberá a ostatné deti sa uzdravujú. Stále sa však nevie, kto deti nakazil. Ku koncu epizódy však House zistí, že pôvodcom nákazy bola stará zamestnankyňa nemocnice, ktorá deťom roznášala plyšových medvedíkov.

## Diagnózy
* **Zlé diagnózy:** MRSA, pseudomona
* **Správna diagnóza:** ECHO vírus 11

## Zdroje

## Pozri aj
* Vírus

## Iné projekty
 

## Externé odkazy
* DrHouse.cz – Mateřství 
* HouseMD.serial4u.cz  – 1x04 Maternity

Kategória:Epizódy 1. série seriálu Dr. House
Roman Pivarník

**Roman Pivarník** (* 17. február 1967, Košice) je slovenský futbalový tréner a bývalý hráč. Po rozdelení Česko-Slovenska roku 1993 si vybral České občianstvo. Počas svojej hráčskej kariéry hrával na pozícii stredopoliara. Bol v širšej nominácii na Euro96, ale v národnom tíme Česka nikdy nenastúpil. Taktiež bol kandidátom na post asistenta trénera rakúskej reprezentácie v lete roku 2008.

## Referencie


## Externé odkazy
* Roman Pivarník na stránkach 1fctatran.sk

Kategória:Žijúci ľudia
Kategória:Osobnosti z Košíc
Kategória:Slovenskí futbalisti
Kategória:Slovenskí futbaloví tréneri
Kategória:Hráči FK Dukla Banská Bystrica
Kategória:Hráči FK Dukla Praha
Kategória:Hráči SK Sigma Olomouc
Kategória:Hráči SK Rapid Wien
Kategória:Hráči SV Gerasdorf
Kategória:Hráči Bnej Jehuda Tel Aviv
Kategória:Hráči Carl-Zeiss Jena
Majstrovstvá sveta v ľadovom hokeji 2013

250px|náhľad|Icy, maskot MS 2013
250px|náhľad|Účastníci MS 2013

**[[Majstrovstvá sveta v ľadovom hokeji]] 2013** boli najvyššou hokejovou súťažou Medzinárodnej hokejovej federácie, ktoré sa konali v dňoch 3. až 19. mája 2013 vo Švédsku a Fínsku. Pôvodne sa mal turnaj hrať len vo Švédsku, no napokon sa obe krajiny dohodli na spolupráci, ktorú v máji 2009 odsúhlasila aj IIHF. Spolupráca spočívala v tom, že oba tieto štáty usporiadali spoločne turnaj v rokoch 2012 a 2013. Malo to priniesť zvýšený divácky záujem. Finále majstrovstiev 2013 sa hralo v Štokholme.

Švédsko si zabezpečilo majstrovstvá na kongrese vo Vancouvri 21. septembra 2007. Naposledy organizovalo samostatne Majstrovstvá sveta v roku 2002, na ktorom vyhralo , ktoré vo finále zdolalo Rusko .

## Proces hlasovania

## Štadióny

## Rozhodcovia

IIHF vybrala 16 hlavných a 16 čiarových rozhodcov, ktorí dohliadali na Majstrovstvá sveta v ľadovom hokeji 2013. Medzi nimi boli aj dvaja Slováci.

## Zloženie základných skupín

### Štokholmská skupina

#### Zápasy

### Helsinská skupina

#### Zápasy

## Play-off

### Štvrťfinále

### Semifinále

### Zápas o 3. miesto

### Finále

### Konečné poradie

## Referencie

## Vysvetlivky k tabuľkám a zápasom
* Z - počet odohratých zápasov
* V - počet víťazstiev
* P - počet prehier
* R - počet remíz
* GS - počet skórovaných gólov
* GI - počet inkasovaných gólov
* B - počet bodov
* GP - gól v presilovke
* GO - gól v oslabení
* PB - gól do prázdnej bránky

## Externé odkazy
* Oficiálna stránka IIHF 

Kategória:Majstrovstvá sveta v ľadovom hokeji

Kategória:Ľadový hokej v 2013
Kategória:Ľadový hokej vo Švédsku
Kategória:Ľadový hokej vo Fínsku
Kategória:Športové podujatia v Štokholme
Kategória:Športové podujatia v Helsinkách
Kategória:2013 vo Švédsku
Kategória:2013 vo Fínsku
Mníška (House)

**Mníška** (anglicky: *Damned If You Do*) je piata epizóda z prvej série seriálu Dr. House.

## Dej

Sestra Augustína príde na kliniku s opuchnutými rukami. House sa domnieva, že všetko spôsobila alergická reakcia na čistiaci prostriedok a tak jej dá antihystaminiká. Po chvíli sa jej ale prudko priťaží a tak jej House musí dať adrenalín, ktorý ale spôsobí zástavu srdca. Chase prejavuje svoj veľmi negatívny vzťah k náboženstvu. Na vyšetrení CT má Augustina vidinu, v ktorej zbadá Ježiša. Zistí sa, že má vážne poškodený imunitný systém. House ju nechá zavrieť do kyslíkovej komory, čo by malo problémy vyriešiť. Tento spôsob liečby sa však nepáči Foremanovi, ktorý to povie Cuddyovej. Tá Houseovi následne prípad odoberie. S tým sa však House nezmieri a vydá sa do kláštora zisťovať presnejšiu anamnézu. Dozvie sa, že Augustína nežila celý život v kláštore. Prišla tam v šiestich rokoch a odišla v dvanástich. Potom žila na ulici, brala drogy, v pätnástich otehotnela a podstúpila potrat. Sestra v kláštore Houseovi uvarí bylinkový čaj. House sa domnieva, že naňho má alergickú reakciu a následne sa dozvie, že v čaji sú látky, ktoré v kombinácii s adrenalínom spôsobili zástavu srdca, tj. že on za to nemôže. Augustíne, ktorá je v sterilnej miestnosti, pomáha Chase, ktorý sa prizná, že sám chodil do katolíckeho seminára. Po chvíli dostáva Augustína v sterilnej miestnosti alergickú reakciu. Je vyšetrená na rezonancii, kde sa zistí, že v sebe má DANU (antikoncepciu nepoužívanú od 80. rokov 20. storočia v tvare medeného kríža). Dochádza im tak, že má alergiu na meď.

## Diagnózy
* **Zlé diagnózy:** alergia na čistiaci prostriedok, herpetická encefalitída, zmiešané ochorenie spojiva, alergia na bylinku v čaji
* **Správna diagnóza:** alergia na meď

## Zdroje

## Pozri aj
* Alergia
* Meď
* Čaj
* Mníška
* Katolicizmus

## Iné projekty
 

## Externé odkazy
* DrHouse.cz - Jeptiška 
* HouseMD.serial4u.cz  - 1x05 Damned If You Do

Kategória:Epizódy 1. série seriálu Dr. House
Mníška (rozlišovacia stránka)

**Mníška** môže byť:
* v náboženstve: žena žijúca mníšskym spôsobom života, pozri mníška
* rod motýľov, pozri mníška (rod)
* epizóda seriálu Dr. House, pozri Mníška (House)
* potok na Orave, pozri Mníška (prítok Oravy)
* horor z roku 2018, pozri Mníška (film)
Kompostovací záchod

**Kompostovací  záchod** patrí k v súčasnosti ekologickým princípom riešenia „ľudského odpadu“ v dome. Je to v podstate jeden veľký zásobník, ktorý vytvára objem pre kompostovaciu masu. Veľa závisí od konštrukcie zásobníka. Tá je vytvorená tak, aby poskytovala optimálne podmienky pre priebeh kompostovacieho procesu. Tento proces je ovplyvnený okrem zloženia kompostovaného materiálu, hlavne nevyhnutnými podmienkami - prívodom vzduchu, vlhkosťou a teplotou kompostovaného materiálu.

V kompostovacom záchode je nevyhnutné aeróbne kompostovanie, t. j. premena fekálií a organického odpadu prostredníctvom dýchajúcich mikroorganizmov. Tieto organizmy sú v rozkladacom procese a v premene kompostu omnoho výkonnejšie ako anaeróbne mikroorganizmy, ktoré v podmienkach neprístupu vzduchu rozkladajú látky zahnívaním a produkujú pritom páchnuce hnilobné plyny.

## Podmienky na kompostovanie
V záujme vytvorenia optimálnych podmienok na kompostovanie, t. j. dostatočný prívod kyslíka, neprístup svetla, rovnorodá vlhkosť a teplota, musí kompostovací zásobník spĺňať nasledovné podmienky:

* musí byť dostatočne veľký, pretože na rozbehnutie kompostovacieho procesu je nevyhnutný minimálny objem 1m3. Avšak jeho dimenzovanie závisí od počtu členov domácnosti. Jedna 6-členná domácnosť produkuje ročne cca 1,4m3( = 1.000.-kg) kompostu. Zásobník záchodu by mal mať objem asi 3-4m3, čím je jeho vyprázdňovanie nutné len raz za 2-3 roky. Dno zásobníka je zošikmené, čím sa umožňuje neustály posun a hromadenie skompostovaného materiálu smerom k vyberaciemu otvoru, z ktorého sa prvý kompost odoberá po asi 1-2 rokoch.
* zásobník musí byť dostatočne tepelne izolovaný v záujme podpory samootepľovania kompostovacej masy počas rozkladu a obmedzenia úniku tepla mimo zásobník. 
* musí byť neustále zabezpečené dostatočné prevetrávanie kompostovacej kopy, ktorá by sa nemala zlepiť do jednej masy, aby boli zachované životné podmienky aerobných mikroorganizmov. Táto podmienka prevetrávania sa zabezpečuje vetracími kanálmi upevnenými kolmo k podlahe.
* na odvádzanie nadbytočnej vlhkosti a zápachov v zásobníku slúži odvetrávacia rúra (jej účinnosť sa zvýši namontovaním ventilátora), ktorá by mala vyústiť až nad strechu domu. 

Čo sa týka začlenenia kompostovacieho záchoda do domácnosti - jeho výstavba by mala byť riešená v kontexte celkovej koncepcie ekologického vodného hospodárstva objektu. Kompostovací záchod je optimálnym prostriedkom na šetrenie vodou.

## Filozofia a princíp fungovania
Ide tu o kultúrnu napodobeninu prírodných kolobehov. Prírodné ekosystémy nepoznajú žiaden odpad. Biomasa a ekosystémy sú súčasťou neustáleho procesu premeny a kolobehu. „Odpad“ a surovina sú v prírodnom ekosystéme totožné. Čo je teda tejto zákonitosti bližšie ako vrátiť prírode organický odpad prostredníctvom dlhoročného procesu zrenia, nazývaného tiež humifikácia. Jej výsledkom je opätovne vytvorený humus, ktorý možno použiť na prihnojenie záhrady.

## Zdroj
*Nagy ,E.: Manuál ekologickej výstavby. Permakultúra (CS) , 1999

## Galéria

Obrázok:wikipedia_obr1.jpg|obr.1
Obrázok:wikipedia_obr2.jpg|obr.2


Kategória:Permakultúra
Kategória:Ekológia
Kategória:Toalety
Zoltán Demján

**Zoltán Demján** (* 20. apríl 1955, Bratislava) je jeden z najúspešnejších slovenských výškových horolezcov, cvičiteľ, zaslúžilý majster športu. Neskôr vrcholový manažér v spoločnosti Holcim (personálny riaditeľ, generálny riaditeľ a predseda predstavenstva, predseda dozornej rady), dnes kouč a prednášateľ. Venuje sa krajinárskej fotografii.

## Lezecké výkony
Po Tatrách bol aktívny aj v iných horách - v Alpách prvovýstup na Cima Ovest 1977, zimný prvovýstup na Mt. Maudit 1982, sólo na Mt. Blanc cez Brenvu 1983. Na Pamíre prvovýstup na štít Korženevskej 1982. V Himalájach vystúpil na tri osemtisícovky. V r. 1984 na Lhoce Šar (8383 m, vedľajší samostatný vrchol Lhoce), Mt. Everest (8848 m) s J. Psotkom (zahynul na zostupe) a šerpom Ang Ritom. Napokon v r. 1988 prvovýstup Dhaulágirí (8167 m) s dvomi Kazachmi, ocenený ako svetový výstup roka UIAA. Potom ešte vystúpil v r. 1989 alpským štýlom na Chan-Tengri (6995 m) v Ťanšane a 1990 na Cerro Fitz Roy v Patagónskych Andách . V 90. rokoch vystúpil na najvyššie vrcholy niektorých kontinentov - Denali (predtým Mount McKinley) dvakrát, Kilimandžáro, Aconcagua. 

Roky bol topmanažérom cementárne v Rohožníku, nedávno sa plne preorientoval na organizovanie trekov do Nepálu. Dlho pôsobil ako zástupca Slovenska v Medzinárodnej horolezeckej únii UIAA.

## Výstupy na osemtisícovky
* 1984 – Mount Everest (8849 m n. m.) (bez kyslíka)
* 1984 – Lhoce Šar (8383 m n. m.) (jeden z vrcholov masívu Lhoce)
* 1986 – Dhaulágirí (8167 m n. m.) – ocenené ako najhodnotnejší himalájsky výstup v roku 1988

## Referencie
* I. Dieška a kol.: *[[Horolezectvo: encyklopédia]]*, Šport 1989.
* F. Kele a kol., *Everest*, Šport 1986.

## Externé odkazy
* Slováci na 8-tisícovkách
* História výškového horolezectva
* Prehľad výstupov Z. Demjána
* Rozhovor so Zoltánom Demjánom 
* Stránka s fotografiami Z. Demjána: https://demjan.sk/

Kategória:Slovenskí horolezci
Kategória:Slovenskí manažéri
Kategória:Slovenskí kouči
Kategória:Osobnosti z Bratislavy
Mislav Karoglan

**Mislav Karoglan** (* 14. apríl 1982, Imotski, Chorvátsko) je futbalista s dvojitým občianstvom – chorvátskym a občianstvom Bosny a Hercegoviny. V súčasnosti je hráčom bosnianskeho klubu NK Široki Brijeg, kde je na hosťovaní z NK Rijeka.

## Referencie
* Mislav Karoglan na stránkach weltfussball.de


## Externé odkazy
* Mislav Karoglan  na stránakch mskzilina.sk

Kategória:Narodenia v 1982
Kategória:Chorvátski futbalisti
Kategória:Bosnianski futbalisti
Kategória:Hráči NK Kamen Ingrad
Kategória:Hráči Hapoel Nazaret Illit FC
Kategória:Hráči NK Široki Brijeg
Kategória:Hráči MŠK Žilina
Kategória:Hráči NK Rijeka
Bedřich Moldan

**Bedřich Moldan**, (* 15. august 1935, Praha) je český geochemik, ekológ, publicista a politik.

V rokoch 1990 až 1991 bol českým ministrom životného prostredia za Občanské fórum. Je spoluzakladateľom ODS, za ktorú bol v roku 2004 zvolený členom českého Senátu.

Je zakladateľom a riaditeľom Centra pre otázky životného prostredia Karlovej univerzity.

## Bibliografia (výber)
* 1974 - *Geologie a životní prostředí*, Praha, Academia
* 1992 - *Ekologie, demokracie, trh*, Praha, Informatorium,  ISBN 80-85368-19-6
* 1997 - *Příroda a civilizace – životní prostředí a rozvoj lidské civilizace*, Praha, SPN, ISBN 80-04-26434-4
* 2001 - *(Ne)udržitelný rozvoj - ekologie hrozba i naděje*, Praha, Karolinum
* 2009 - *Podmaněná planeta*, Praha, Karolinum, ISBN 978-80-246-1580-6

## Referencie

## Iné projekty

## Externé odkazy
* Centrum pro otázky životního prostředí Univerzity Karlovy 
* Bedřicha Moldana  oficiálna stránka 
* Bedřich Moldan, BBC, 29. augusta 2001 

Kategória:Osobnosti z Prahy
Kategória:Českí biochemici
Kategória:Českí ekológovia
Kategória:Geochemici
Kategória:Českí univerzitní profesori
Kategória:Ochrancovia prírody
Kategória:Českí politici
Kategória:Politici ODS
Kategória:Politici TOP 09
Kategória:Senátori Parlamentu Českej republiky
Kategória:Ministri životného prostredia Českej republiky
Kategória:Nositelia Medaily Za zásluhy (Česko)
Kategória:Vyučujúci na Karlovej univerzite
Kategória:Absolventi Matematicko-fyzikálnej fakulty Karlovej univerzity
Pavel Tigrid

**Pavel Tigrid**, vlastným menom **Pavel Schönfeld**, (* 27. október 1917, Praha – † 31. august 2003, Héricy, Francúzsko) bol český spisovateľ, publicista a politik.

Počas druhej svetovej vojny pôsobil v Londýne ako novinár exilového rozhlasového vysielania. Po februári 1948 opäť emigroval a podieľal sa na vzniku rozhlasovej stanice *[[Slobodná Európa (rozhlasová stanica)|Slobodná Európa]]*. V exile bol tiež vydavateľom štvrťročníka  *Svědectví*. Prvé číslo vyšlo v roku 1956 v náklade tisíc kusov v New Yorku. Po piatich rokoch presídlil do Paríža, kde až do roku 1990 pripravoval túto revue pre politiku a kultúru. 

Po novembri 1989 pôsobil ako spolupracovník prezidenta Václava Havla na ktorého pozvanie sa vrátil do Československa 28. decembra 1989 a od roku 1992 ako minister kultúry v prvej vláde Václava Klausa za KDU-ČSL.

Roku 1995 mu bol prepožičaný Rád T. G. Masaryka I. triedy.

## Referencie

## Iné projekty

## Externé odkazy
* Stručný článek na www.holocaust.cz 
* Nekrolog na iDNES.cz
* Vzpomínka  na ČT 24
* Vzpomínka na Neviditelném psu

## Zdroj

Kategória:Ministri kultúry Českej republiky
Kategória:Českí novinári
Kategória:Nositelia Radu čestnej légie
Kategória:Osobnosti Nežnej revolúcie
Kategória:Obete samovrážd
Kategória:Nositelia Radu T. G. Masaryka
Eva Tulejová-Medveďová

**Eva Tulejová-Medveďová** (* 9. máj 1982, Detva) je bývalá slovenská reprezentantka v karate, členka TJ Rapid Bratislava.

Športové začiatky absolvovala v rodnej Detve pod vedením Dušana Slobodu, neskôr počas štúdia na Ekonomickej Univerzite v Bratislave sa stala členkou TJ Rapid Bratislava, ktorého hlavným trénerom je Ing. Ján Longa. Eva Tulejová-Medveďová je doposiaľ jedinou pretekárkou zo Slovenska, ktorá získala titul Majsterky sveta Svetovej federácie karate (WKF) - Tampere 2006, kategória kumite ženy do 60 kg, a ktorá taktiež získala tri tituly Majsterky Európy (Bratislava 2007, Tallinn 2008 a Záhreb 2009).

## Úspechy

### Majstrovstvá Európy
* **Brémy 2003**
** 3. miesto (do 60 kg)

* **Stavanger 2006**
** 3. miesto (do 60 kg)

* **Bratislava 2007**
** 1. miesto (Open)

* **Tallinn 2008**
** 1. miesto (Open)

* **Záhreb 2009**
** 1. miesto (do 61 kg)

### Majstrovstvá sveta

* **Tampere 2006**
** 1. miesto (do 60 kg)

* **Tokio 2008**
** 3. miesto (Open)

## Referencie


Kategória:Slovenskí karatisti
Kategória:Majstri sveta v karate
Kategória:Osobnosti z Detvy
Algológia

**Algológia** (lat. *alga*) je veda (vedná disciplína) zaoberajúca sa sinicami a riasami. Vedec študujúci a pracujúci v tejto oblasti botaniky je titulovaný názvom "algológ". Pôvod slova je odvodený od lat. alebo gr. prekladu slova *chaluha*. Novšie pomenovanie pre algológiu je **fykológia**.

## Referencie

## Iné projekty

Kategória:Botanika
Sociologický výskum

**Sociologický výskum** je cieľavedomo organizovaný a účelne vymedzený celok bádateľských úkonov. ktorých cieľom je preskúmať vybraný výsek sociálnej skutočnosti s použitím empirického materiálu.

Sociologický výskum sa vyznačuje systematickosťou, cieľavedomosťou, plánovitosťou a prepracovanosťou. Je nástrojom a prostriedkom sociologického poznávania.

Výskumný postup pozostáva väčšinou z týchto základných krokov:
:1. vymedzenie výskumného problému,
:2. štúdium literatúry,
:3. formulácia výskumných hypotéz,
:4. voľba metodiky výskumu,
:5. zber empirických údajov,
:6. analýza zozbieraných údajov,
:7. formulácia záverov.

Medzi základné výskumné otázky patria:
:a) faktické otázky (aký sociálny jav sa vyskytol),
:b) komparatívne otázky (kde sa jav vyskytol),
:c) vývojové otázky (kedy sa jav vyskytol),
:d) teoretické otázky (prečo sa jav vyskytol).

Sociologický výskum sa začína voľbou výskumného problému a formuláciou pojmového rámca, nasleduje výber skúmaného súboru a výber metódy zberu dát. Po zbere dát v teréne nasleduje kontrola a čistenie dát pred zápisom do elektronickej podoby, potom analýza, interpretácia a prezentácia výsledkov a záverov výskumu.

Kategória:Sociológia
Valerij Pylypovyč Borzov

**Valerij Pylypovyč Borzov**, ,  **Valerij Filippovič Borzov** - *Валерий Филиппович Борзов * (* 20. október 1949, Sambir, Ukrajina) je ukrajinský atlét, ktorý získal na Letných olympijských hrách 1972 v Mníchove dve zlaté a jednu striebornú medailu. Ako siedmy atlét získal olympijské *[[Zoznam držiteľov olympijského bežeckého double na trati 100 a 200 metrov|bežecké double]]* na trati 100 a 200 metrov.

Od roku 1977 je manželom bývalej sovietskej športovej gymnastky, mnohonásobnej medailistky z OH, MS a ME Ľudmily Turiščevovej (nar. 7. októbra 1952 v Groznom).

## Externé odkazy
* Profil na sports-reference.com

Kategória:Sovietski atléti
Kategória:Ukrajinskí bežci na 100 m
Kategória:Ukrajinskí bežci na 200 m
Kategória:Olympijskí víťazi v behu na 100 m
Kategória:Olympijskí víťazi v behu na 200 m
Kategória:Majstri Európy v atletike
Kategória:Členovia Medzinárodného olympijského výboru
Kategória:Držitelia Radu priateľstva medzi národmi
Bedrich Formánek

Doc. Ing. **Bedrich Formánek,** PhD. (* 6. jún 1933, Tábor – † 19. november 2023) bol slovenský elektrotechnik a vysokoškolský pedagóg, ktorý sa dlhoročne venoval kompozičnému šachu – ako šachový skladateľ, rozhodca a funkcionár.

Absolvoval štúdium elektrotechniky na Elektrotechnickej fakulte SVŠT v Bratislave (dnes FEI STU) a v rokoch 19601998 tu potom pôsobil ako pedagóg, v období 19911994 ako vedúci Katedry elektrotechnológie.

Publikoval viac než 400 šachových skladieb. Vyše polstoročia predseda slovenskej, resp. československej organizácie kompozičného šachu, v rokoch 19942002 prezident Svetovej organizácie kompozičného šachu (PCCC). Dvakrát bol kapitánom slovenského družstva keď získalo 2. miesto vo svetovej súťaži kompozičného šachu. Napísal vyše 7 000 šachových rubrík, publikoval sám alebo v spoluautorstve 8 kníh, asi 20 brožúr a stovky článkov.

## Publikácie
* Bedrich Formánek: *353 šachových problémov*, 1957.
* Bedrich Formánek a kol.: *Šachová terminológia*, 1968.
* Bedrich Formánek: *Kompozičný šach na Slovensku*, 1984.
* Bedrich Formánek: *Šachové žarty – Chess Jokes*, 2000.

## Referencie

## Externé odkazy
* Bedrich Formánek na blogu Juraja Lörinca
* Pán šach. Bedrich Formánek vedie šachovú rubriku v Pravde 50 rokov! – rozhovor v denníku Pravda (2015)
* Skladby Bedricha Formánka na webe Chess Problem Database Server (PDB)

Kategória:Osobnosti z Tábora
Kategória:Slovenskí elektrotechnici
Kategória:Slovenskí vysokoškolskí pedagógovia
Kategória:Slovenskí šachoví skladatelia
Kategória:Slovenskí šachoví rozhodcovia
Kategória:Vyučujúci na Fakulte elektrotechniky a informatiky Slovenskej technickej univerzity v Bratislave
Kategória:Absolventi Elektrotechnickej fakulty Slovenskej technickej univerzity v Bratislave
Omnadren

**Omnadren** je štvorzložkový testosterón. Štyri odlišné účinné látky sú navzájom zladené tak, aby zaistili čo najdlhšiu dobu pôsobenia v organizme. Veľa ľudí ho prirovnáva k Sustanonu 250. Toto prirovnanie však nie je celkom presné, pretože medzi oboma preparátmi existujú značné rozdiely. Oba praparáty obsahujú dve základné látky: testosterón propionát a fenylpropionát. Ale na rozdiel od Sustanonu 250, obsahuje Omnadren, ako ďalšie dve látky: testosterón isohexanoát a hexanoát. Užívanie Omnadrenu je späté s veľmi vysokou retenciou vody. Výsledkom je prejav vo forme hubovitého a odutého svalstva. Výraz "omna-lebka", alebo posmešne "vodnatá hlava", vznikol pre rýchle, extrémne a dobre viditeľné zadržiavanie vody v tvári, hlavne na čele a pod očami. Výrazné androgénne zloženie Omnadrenu je spojené s vysokým anabolickým účinkom. Ale dosiahnuté prírastky sa po vysadení pomerne rýchlo strácajú (ako pri väčšine testosterónu). Omnadren ľahko aromatizuje. Vedľajšie účinky sú zhodné s inou testosterónovou variáciou. Okrem spomenutej retencie vody, sa objavuje silné akné. Nejde pritom o hnisajúce vredy, ale o veľké množstvo malých pupákov, ktoré budia dojem alergickej vyrážky. Toto akné sa objavuje v hornej časti rúk, na ramenách, prsiach, chrbte i tvári. A to platí i v prípadoch, kedy v predchádzajúcich aplikáciach testosterónu ničím podobným netrpeli. Ďalším nežiaducim účinkom je podráždenosť a agresívne chovanie. To sa dá vysvetliť užívaním omnoho vyšších dávok Omnadrenu, ako v prípade iných (drahších) testosterónov. Ženy by pre zjavné virilizačné príznaky, mali Omnadren radšej obísť. Veľmi háklivým problémom môže byť občasný výskyt nečistôt v injekčnom roztoku. Kvalita výrobkov z východnej Európy nie je tak vysoká ako napr. z Nemecka. Nemožno zaručiť stopercentnú sterilitu a čistotu. Toto znečistenie je hlavnou príčinou tzv. injekčných abscesov (zatvrdnutých a citlivých miest po vpichu).

Kategória:Steroidy
Vladimír Plulík

**Vladimír Plulík** (* 3. marec 1963, Piešťany - † 26. jún 2008, Broad Peak) bol slovenský horolezec, vytrvalostný a horský športovec.

## Lezenie
Prvovýstupy, voľné prelezy, reťazovky v Tatrách. Sám si vysoko cenil zimný sólo prechod hrebeňa Tatier 1997, v lete 1999 ho spravil nonstop sólo za 27 hodín. 

Zúčastnil sa piatich expedícií na osemtisícovky, vystúpil na dve. V roku 1997 dosiahol výšku 7900 m pod vrcholom Kančendžongy, v roku 2002 výšku 6300 m na Šiša Pangme a v roku 2005 sa po smrti člena družstva skončila aj výprava na Čho Oju (8201). Bol najúspešnejším účastníkom kontroverznej spolitizovanej výpravy v r. 1998 na Mt. Everest (8848 m), keď naň vystúpil bez kyslíka a dostal za to ocenenie Výstup roka v prísl. kategórii. V roku 2008 sa vybral s Kopoldom do Karakoramu. Vystúpil na vrchol Gašerbrumu I alpským štýlom, na G II sa otočil 300 m pod vrcholom. Potom sa na Broad Peaku s Kopoldom za nejasných okolností rozdelili a V. Plulík na zostupe zahynul. Vyvolalo to veľké kontroverzie, rodina požiadala I. Kollera o pomoc pri prešetrení okolností. 

## Memoriál Vlada Plulíka
Na Vladovu počesť a pripomenutie si jeho pamiatky sa každoročne organizujú bežecké preteky do vrchu *Memoriál Vlada Plulíka*. Memoriál sa beží z južnej strany Chopku od hotela Srdiečko na vrchol Chopok. Podujatie je zaradené do Slovenského pohára v behu do vrchu.

## Referencie
* M. Vranka, *Horolezectvo na prelome tisícročí*, Šport 2003.

## Externé odkazy
* Domovská stránka V. Plulíka
* Na rozlúčku 

Kategória:Slovenskí horolezci
Kategória:Osobnosti z Piešťan
Nika (architektúra)

náhľad|Nika, (Poľsko)
**Nika** (z ) je dekoratívny polkruhový alebo hranatý výklenok v stene (so sochou, dekoratívnym alebo iným objektom).

## Pozri aj
* Edikula
* Mihráb

## Iné projekty

Kategória:Interiérový dizajn
Kategória:Architektonické prvky
Mních (rozlišovacia stránka)

**Mních** môže byť:
* v náboženstve: muž žijúci mníšskym spôsobom života, pozri mních
* v poľovníctve: jeleň nenasadzujúci parohy vôbec alebo len ich náznak, pozri mních (jeleň)
* plemeno holuba, pozri mních (holub)
* rod papagájov, pozri mních (rod papagájov)
* typ rybničnej výpuste, pozri mních (nádrž)
* v architektúre zriedkavo: 
** zvislý trám, ktorý podopiera vrchol klenby počas jej vyklenovania, pozri mních (trám)
** kôrka (v rámci kôrkovej strešnej krytiny)
** vreteno točitých schodov
* vrch na Slovensku
** v Liptovskej kotline, pozri Mních (Liptovská kotlina)
** v Skorušinských vrchoch, pozri Mních (vrch v Skorušinských vrchoch)
** vo Vysokých Tatrách, pozri Mních (Vysoké Tatry)
** v Západných Tatrách, pozri Mních (vrch v Západných Tatrách)
** v okrese Detva nad obcou Korytárky, pozri Mních (Korytárky)
* chránené územie, pozri Mních (národná prírodná rezervácia)

## Pozri aj
* Mníška
* Druhý Mních 
* Smädný mních
Sokratovská metóda (House)

**Sokratovská metóda** (anglicky: *The Socratic Method*) je šiesta epizóda z prvej série seriálu Dr. House.

## Dej

Lucy, matka trpiaca schizofréniou, cíti prudkú bolesť v nohe, spôsobenou krvnou zrazeninou. Zrazenina sa dostane do jej pľúc a ona skolabuje. Nikoho nemá, iba syna, ktorý sa o ňu stará. V nemocnici začne zvracať krv. House rozmýšľa či zvracanie a testy na krv nemali spojitosť s nedostatkom vitamínu K. Foreman a Chase mají prehľadať jej byt a zistiť aké lieky užívala. Namiesto toho nájdu veľa mrazených hamburgerov, z čoho usúdia, že je to jej jediná strava. Na ultrazvuku pečene sa zistí, že má šesť centimetrov veľký nádor. Keďže je schizofrenička, nemôže ísť na transplantáciu. Jedinou možnosťou je operácia, ktorá je však kvôli veľkosti nádoru nemožná. House do nej vpichuje injekciu etanolu, čím nádor zmenší pod stanovenú hranicu. House zistí, že syn, ktorý sa o ňu stará nie je plnoletý a že má v skutočnosti len pätnásť rokov. Neskôr príde do nemocnice sociálna pracovníčka, ktorá ho odvedie do detského domova. House zistí, že na skutočnosť, že sa o syna nemôže starať, upozornila sama matka, čo by nebolo možné pokiaľ by mala schizofréniu. Neskoro v noci ho napadne Wilsonova choroba. Tá hromadí meď v tele a vysvetľuje cirhózu. Druhý deň urobia rýchly test jej očí. Medene sfarbené kruhy okolo rohovky potvrdia Houseovu diagnózu. Po podaných liekoch sa počas niekoľkých dní vylieči a môže sa tak k nej vrátiť syn.

## Diagnózy
* **Zlé diagnózy:** schizofrénia, trombóza hlbokých žíl, nádor na pečeni
* **Správna diagnóza:** Nedostatok fylochiónu, hepatocelulárny karcinóm (HCC), hepatolentikulárna degenerácia

## Zdroje

## Pozri aj
* Fylochinón
* Schizofrénia
* Meď

## Iné projekty
 

## Externé odkazy
* DrHouse.cz - Sokratovská metoda 
* HouseMD.serial4u.cz  - 1x06 The Socratic Method

Kategória:Epizódy 1. série seriálu Dr. House
Peter Božík

Ing. **Peter Božík** (* 5. jún 1954, Bratislava† 17. október 1988, Mount Everest) bol popredný slovenský horolezec, cvičiteľ a československý reprezentant, majster športu.

## Lezenie
Okolo sto výstupov v Tatrách, zimný prechod hlavného hrebeňa (1980). V Alpách napr. Triglav, Mt. Blanc. Na Kaukaze štít Ščurovského, Ušba, na Pamíre v roku 1982 štít Korženevskej. V roku 1984 spolu so Stejskalom a Rakoncajom vystúpil na Lhoce Šar (deň po Demjánovi). Ako súčasť československej expedície pod vedením Jiřího Nováka pod Z stenu Dahulágirí vrátil, cieľom je okrem expedičného aj pokus o prvovýstup alpským štýlom JZ pilierom. Vrcholové družstvo v zložení Peter Božík, Zoltán Demján, Josef Rakoncaj nastúpili do JZ piliera. Kvôli zlému počasiu však vystúpili len do výšky 6600 m. 

K jeho najväčším výkonom patrí prvovýstup juhozápadným pilierom tzv. Magic line (Magickou cestou) na K2, ktorý absolvoval s poľskou expedíciou pod vedením Janusza Majera (vo vrcholovom družstve s Przemyslawom Piaseckim a Wojciechom Wrózom) v roku 1986. Do 1. augusta 2012 bol jediným Slovákom, ktorému sa podarilo zliezť K2. Nasledujúci rok (1987) mal ako člen československej výpravy pod vedením Ivana Gálfyho prvý pokus Bonningtonovou cestou na Mt. Evereste, dosiahli južný vrchol vo výške 8200 m. n. m. 

Na jeseň roku 1988 v rámci projektu SAGARMATHA 88 sa pod vedením Ivana Fialu znova pokúsili o výstup Boningtonovou cestou alpským štýlom. Spolu s Dušanom Becíkom a Jaroslavom Jaškom to dotiahli až na Južný vrchol do výšky 8 760 metrov, ale pre zlý zdravotný stav ďalej nepokračovali. Celá štvorica Just, Božík, Becík, Jaško zahynula na zostupe vo víchrici (Just predtým vystúpil na hlavný vrchol, Božík s Becíkom a Jaškom na južný).

## Výstupy na osemtisícovky
* 1984 – Lhoce Šar () - prvovýstup južnou stenou
* 1986 – K2 () - prvovýstup tzv. Magickou líniou

## Literatúra
* I. Dieška a kol.: Horolezectvo - Encyklopédia, Šport 1989.
* J. Stejskal, M. Vranka: Zabudni na Everest, Šport 1989.

## Referencie

## Externé odkazy
* Mount Everest 1988
* Slováci na osemtisícovkách
* História slovenského výškového horolezectva 

Kategória:Slovenskí horolezci
Kategória:Úmrtia pri športe
Kategória:Osobnosti z Bratislavy